laion/Wikipedia-Exotic huggingface dataset:
2Cellos

2Cellos (2 ვიოლონჩელო, სტილიზებული როგორც 2CΞLLOS) — ხორვატი ვიოლონჩელოების დუეტი, შედგება კლასიკური განათლების მქონე კულა შულიჩის და სტეფან ჰაუზერისგან. 2011 წელს Sony Masterworks-სთან ხელშეკრულებით, გამოსცეს სამი ალბომი სადაც გააკეთეს ცნობილი პოპ და როკ სიმღერების ინსტრუმენტალური არანჟირებები. დუეტს აქვს საერთაშორისო წარმატება და მონაწილეობდა რამდენიმე ამერიკულ შოუში, მათ შორის: კლუბი და The Bachelor. 2Cellos (2011, Sony Masterworks) In2ition (2013, Sony Masterworks) Celloverse (2015, Sony Masterworks) Score (2017, Sony Masterworks) Let There Be Cello (2018, Sony Masterworks) Dedicated (2021, Sony Masterworks) ვიკისაწყობში არის გვერდი თემაზე: 2Cellos Official website 2Cellos on YouTube 2Cellos Facebook-ზე 2Cellos Twitter-ზე ↑ „2Cellos Bio“. 2cellos.com. დაარქივებულია ორიგინალიდან — 23 აგვისტო 2013. ციტირების თარიღი: 13 July 2013. ↑ Time Out Hong Kong | Music | Interview: 2Cellos. Timeout.com.hk (2015-07-07). დაარქივებულია ორიგინალიდან — 2015-12-26. ციტირების თარიღი: 2016-01-30. ↑ Koruga, Igor (14 April 2011). „Hrvatski violončelisti potpisali ugovor sa Sony Music Entertainmentom“ [Croatian cellists sign contract with Sony Music Entertainment]. Nacional (Croatian). დაარქივებულია ორიგინალიდან — 1 ივლისი 2012. ციტირების თარიღი: 10 June 2011. ↑ Glee Season 18: Sean and Catherine's Wedding
ვუკოვარის ბრძოლა

ვუკოვარის ბრძოლა — საბრძოლო მოქმედებები ქალაქ ვუკოვარის მახლობლად ხორვატიის დამოუკიდებლობისათვის ომის პერიოდში. გაიმართა 1991 წელს. ვუკოვარში პირველი ინციდენტი 1991 წლის გაზაფხულზე მოხდა, კერძოდ ხორვატების დაჯგუფებამ, გოიკო შუშაკის მეთაურობით სამი რაკეტიდან ცეცხლი გაუხსნა სოფელ ბოროვო-სელოს. ამ ფაქტმა აიძულა სერბები შეექმნათ თავდაცვითი დაჯგუფებები. მაისში კიდევ ერთი ინციდენტი მოხდა. ხორვატი პოლიციელები ცდილობდნენ ადმინისტრაციულ შენობაზე დროშის აღმართვას და ტყვედ ჩაუვარდნენ სერბებს. მეორე დღეს დაიწყო ბრძოლა სოფლის დასაკავებლად ხორვატიის პოლიციასა და სერბ მილიციას შორის. 3 სექტემბერს დაიწყო და 18 ნოემბრამდე გაგრძელდა ვუკოვარის ალყა. ქალაქი დაეცა 1991 წლის 18 ნოემბერს. ომის დასრულების შემდეგ ქალაქი სერბების კუთვნილებაში გადავიდა, ხოლო 1998 წელს მშვიდბიანად მოხდა მისი ინტეგრაცია ხორვატიასთან. დაიწყო ქალაქის მასშტაბური აღდგენა. Битва за Вуковар (хорв.) Страница на официальном сайте города დაარქივებული 2007-10-05 საიტზე Wayback Machine. Сайт «Вуковар-хорватский Сталинград» (англ.) Олег Валецкий. Югославская война. Итоги операций в Вуковаре и вокруг него ↑ Meštrović.S (1996), After Emotion: The Postemotional Balkan War, Taylor & Francis Ltd, p.77 ↑ 2.0 2.1 Heroes of Vukovar ↑ Dead Warriors Mislaid In The Political Haze
პესკოვა-სკალა

პესკოვა-სკალა (პოლ. Pieskowa Skała, პატარა ძაღლის კლდე) — კირქვის კლიფი მდინარე პრადნიკის ხეობაში, (პოლონეთი). ცნობილია იქ არსებული რენესანსის ეპოქის ციხეს-სიმაგრით. ის მდებარეობს ოიცოვსკის ეროვნული პარკის საზღვარზე, კრაკოვიდან ჩრდილოეთით 27 კილომეტრში, სოფელ სულოშოვას ახლოს. ციხეს-სიმაგრე პირველად 1315 წლამდე როგორც „castrum Peskenstein“-ი მოხსენებულია მეფე ვლადისლავ ლოკიტეკის ლათინურ დოკუმენტებში. ფასადი. შიდა ეზო. მთავარი შესასვლელი. ბაღები. შეგიძლიათ იხილოთ მედიაფაილები თემაზე „პესკოვა-სკალა“ ვიკისაწყობში. ოფიციალური საიტი
ტორენტ ფაილი

ტორენტ ფაილი — BitTorrent ფაილების გავრცელების სისტემაში არის კომპიუტერის ფაილი, რომელიც გასავრცელებელ ფაილებზე და საქაღალდეებზე მეტამონაცემებს და, ჩვეულებრივ, ტრეკერების ქსელურ მისამართს შეიცავს. ტრეკერი არის კომპიუტერი, რომელიც სისტემაში მონაწილეებს ერთმანეთის პოვნაში და ქმედითი გამანაწილებელი ჯგუფების შექმნაში ეხმარება. ტორენტ ფაილი გასავრცელებელ შიგთავსს არ შეიცავს; ის შეიცავს მხოლოდ მათ შესახებ ინფორმაციას, როგორიცაა მათი სახელები, ზომები, საქაღალდეების აგებულება და კრიპტოგრაფიულ ჰეშ-კოდი, რათა მისი გამოყენებით ფაილების დაუზიანებლობის გადამოწმება მოხდეს. კონტექსტის მიხედვით ტორენტი შესაძლოა ან თვითონ ტორენტ ფაილს გულისხმობდეს ან — მის შიგთავსს. ტორენტ ფაილებს ჩვეულებრივ .torrent გაფართოება აქვთ. ↑ BEP-0003: The BitTorrent Protocol Specification. Bittorrent.org. ციტირების თარიღი: 2009-10-22.
ასტანა არენა

ასტანა არენა — საფეხბურთო სტადიონი ასტანაში, ყაზახეთში. სტადიონი იტევს 30 244 მაყურებელს. ასტანა არენაზე საშინაო მატჩებს მართავენ „ასტანა“, „ბაიტერეკი“ და ყაზახეთის ეროვნული ნაკრები. მშენებლობა 2006-2009 წლებში მიმდინარეობდა და 185 მილიონი დოლარი დაჯდა. სტადიონი გადახურულია. 2011 წლის 31 იანვარს ასტანა არენამ უმასპინძლა აზიის ზამთრის თამაშების გახსნას. ასევე იყო 2020 წლის ევროპის საფეხბურთო ჩემპიონატის მასპინძლობის ერთ-ერთი კანდიდატი. სტადიონი გაიხსნა 2009 წლის 3 ივლისს, როდესაც ერთმანეთს ყაზახეთის 21-წლამდელთა ნაკრები და ასტანის „ლოკომოტივი“ შეხვდნენ. მატჩს ცნობილი იტალიელი მსაჯი, პიერლუიჯი კოლინა სჯიდა. მატჩი სიმბოლურად გახსნა ყაზახეთის პრეზიდენტმა, ნურსულთან ნაზარბაევმა, ასევე შეხვედრაში მონაწილეობა მიიღეს კახა კალაძემ, ანდრეი შევჩენკომ (ყაზახეთის 21-წლამდელთა ნაკრების რიგებში), ჰასან შაშმა და ჰაკან შუკურმა (ასტანის ლოკომოტივის შემადგენლობაში). stadiumguide.com
ძიუდოს ევროპის ჩემპიონატი 2016

ძიუდოს ევროპის ჩემპიონატი 2016 — რიგით 65-ე ევროპის ჩემპიონატი. ჩატარდა რუსეთის ქალაქ ყაზანში 21-დან 24 აპრილამდე. შედეგები. ევროპის ძიუდოს კავშირის საიტი
ჯავანშირი

ჯავანშირი (სპარს. Javān Šīr — ახალგაზრდა ლომი დ. 616 — გ. 680) — კავკასიის ალბანეთის მთავარი მიჰრანიდების დინასტიიდან. ალბანეთის ერთ-ერთი პროვინციის გარდმანის მმართველი. დინასტია, რომელსაც მიეკუთვნებოდა ჯავანშირი სპარსული წარმოშობისა იყო. ჯავანშირის მამა ვარაზ-გრიგორი იყო გარდმანის პირველი მმართველი, რომელმაც მიიღო სრულიად ალბანეთის მთავრის ტიტული. თავად ჯავანშირი ალბანეთს მართავდა 637-680 წლებში. გამეფებამდე იბრძოდა არაბების წინააღმდეგ. 636 წელს მონაწილეობა მიიღო არაბების წინააღმდეგ გამართულ კადისიის ბრძოლაში. 660 წელს ბიზანტიის იმპერიასთან დადო ზავი არაბთა სახალიფოს საწინააღმდეგოდ. თუმცა 667 წელს სამხრეთიდან არაბებისა და ჩრდილოეთიდან ხაზარების თავდსხმების შიშის ქვეშ აღიარა სახალიფოს ვასალობა. მოკლეს გავლენიანი ფეოდალების შეთქმულების შედეგად. მისი მმართველობის პერიოდში და სავარაუდოდ მისივე ბრძანებით დაიწერა მის შესახებ მთავარი ისტორიული წყარო „ალვანთა ისტორია“, რომელიც ეკუთვნის მოვსეს კალანკატვაცის. კავკასიის ალბანეთი გარდმანი მიჰრანიდები Chaumont, M. L. (1985). „ALBANIA“. Encyclopaedia Iranica, Vol. I, Fasc. 8. pp. 806–810.CS1-ის მხარდაჭერა: ref=harv (link) Bosworth, C. Edmund (1986). „ARRĀN“. Encyclopaedia Iranica, Vol. II, Fasc. 5. C. Edmund Bosworth. pp. 520–522.CS1-ის მხარდაჭერა: ref=harv (link) ↑ Stephen H. Rapp. Studies in medieval Georgian historiography: early texts and Eurasian contexts. Peeters Publishers, 2003. ISBN 9042913185. Стр.242 ↑ А. Гафуров. Имя и история. М.: «Наука», 1987 г. ↑ მუსხელიშვილი დ., ქსე, ტ. 2, გვ. 698-699, თბ., 1977 ↑ ARRĀN – Encyclopaedia Iranica. C. E. Bosworth. iranicaonline.org. ციტირების თარიღი: 2014-12-11. ↑ ALBANIA – Encyclopaedia Iranica. M. L. Chaumont. iranicaonline.org. ციტირების თარიღი: 2014-12-11.
ბაშკანი

ბაშკანი — გაგაუზიის პირველი პირი. თანამდებობა დამტკიცებული იქნა მე -14 მუხლის კანონის სამართლებრივი სტატუსით. ის ექვემდებარება ყველა ორგანოს გაგაუზიის ხელისუფლებაში. ბაშკანი ირჩევა საყოველთაო, თანასწორი, პირდაპირი, ფარული და თავისუფალი არჩევნების ალტერნატულ საფუძველზე 4 წლის ვადით. ერთი და იგივე პირი შეიძლება იყოს არაუმეტეს ორჯერ ზედიზედ იგი უნდა იყოს მოლდოვის მოქალაქე 35 წლის და უნდა ლაპარაკობდეს გაგაუზურ ენაზე. გაგაუზის ბაშკანი მტკიცდება მოლდოვის მთავრობის წევრის, მოლდოვის პრეზიდენტის ბრძანებულებით. გუბერნატორის შეუძლია გასცეს გადაწყვეტილებები და ბრძანებებს, რომლებიც მოქმედებს გაგაუზის მთელ ტერიტორიაზე.   ბაშკანის პირველი არჩევნები ჩატარდა 1995 წლის 25 მაისს, მეორე არჩევნები — 1999 წლის 22 აგვისტოს, მესამე — 2002 წლის 6 ოქტომბერს, მეოთხე — 2006 წლის 3 დეკემბერს, მეხუთე — 2015 წლის 22 მარტს. ბაშკანის არჩევნები. ბაშკანის არჩევნები 2015 წელს.
თელავის აეროპორტი

თელავის ერეკლე II-ის სახელობის აეროპორტი — ადგილობრივი მნიშვნელობის აეროპორტი საქართველოს ქალაქ თელავში. ქალაქიდან ჩრდილო-აღმოსავლეთით 2 კილომეტრითაა დაშორებული. აეროპორტი საქართველოს საავიაციო უნივერსიტეტის კუთვნილებაშია. აეროპორტის გახსნის დღეს, Piper Seneca, Cessna 152 და A-22-ის ტიპის საჰაერო ხომალდებით საჩვენებელი ფრენა გაიმართა. სულ, აეროპორტის ავიაპარკში 6 თვითმფრინავი და შვეულმფრენია. აეროპორტიდან რეგულარული რეისები 2016 წლის აპრილის მონაცემებით ჯერ არ ხორციელდება, თუმცა ადმინისტრაცია მზადაა მოთხოვნის შემთხვევაში შიდა და საერთაშორისო ჩარტერული რეისები განახორციელოს. აეროპორტში, საავიაციო უნივერსიტეტის სტუდენტები საფრენო მომზადებას გაივლიან. აეროპორტს გააჩნია სანავიგაციო კოშკურა, მგზავრების განყოფილება და საერთო საცხოვრებელი პილოტებისა და ტექნიკური პერსონალისთვის. ↑ 1.0 1.1 В Телави открыли аэропорт «Мимино» (2016-04-25). ციტირების თარიღი: 2016-04-25.[მკვდარი ბმული]
Havok

Havok Physics (უფრო მეტად ცნობილი როგორ Havok) — კროსპლატფორმული ფიზიკური ძრავა შემუშვებული ირლანდიური კომპანია Havok-ის მიერ. ძრავა ქმნის ფიზიკური ურთიერთქმედების სიმულაციას, რაც თამაშის სამყაროს წარმოაჩენს გაცილებით რეალისტურად. 2007 წლის 14 სექტემბერს Havok შეიძინა კომპანია Intel-მა. 2008 წელს, Technology & Engineering Emmy Awards-ის 59-ე ცერემონიაზე Havok დაჯილდოვდა ელქტრონული გართობის დარგში ფიზიკური ძრავების დახვეწა-განვითარებისთვის. 2015 წლის 2 ოქტომბერს ძრავა შეიძინა კომპანია Microsoft-მა. კომპანია Havok დაარსდა ქალაქ დუბლინში (ირლანდია) 1998 წელს ჰიუ რეინოლდისა და სტივენ კოლინსის მიერ. Havok-ის პირველი ვერსია SDK წარდგენილი იქნა Game Developers Conference-ზე 2000 წელს. 2007 წლის 14 სექტემბერს კომპანია Intel-მა განაცხადა Havok-ის შეძენის შესახებ.. 2008 წლის იანვარს ამერიკის სატელევიზიო მეცნიერებისა და ხელოვნების ნაციონალურმა აკადემიამ გადასცა ემის ჯილდო "საუკეთესო ფიზიკური ძრავის" ნომინაციაში.. 2008 წლის 1 ივნისს Havok-მა ხელი მოაწერა ხელშეკრულებას, რის მიხედვითაც ითანამშრომლებდა კომპანია AMD-სთან და დაეხმარებოდა ATI Radeon-ის გრაფიკული ბარათებისა და ცენტრალური პროცესორების ოპტიმიზაციაში.. 2009 წელს უბისოფტმა ხელი მოაწერა ხელშეკრეულებას Havok-თან, რის თანახმადაც Havok-ის ძრავა გამოყენებული იქნება უბისოფტის თამაშებში მრავალი წლის განმავლობაში.. 2009 წელს გამოვიდა ძრავის მე-7 ვერსია. 2011 წელს შემუშავებული იქნა 3D გრაფიკული ძრავი სახელწოდებით Havok Vision Engine. 2015 წლის 2 ოქტომბერს Microsoft-მა ინტელისგან შეიძინა Havok. 2000 წელს პირველი SDK ვერსიის წარდგენის შემდეგ ძრავა გამოიყენებული იქნა 150-მდე ვიდეო თამაშში. თუმცა იგი არა მხოლოდ ვიდეო თამაშებში, არამედ სასწავლო სიმულატორებში გამოიყენება, მაგალითისთვის როგორიც არის მართვის სიმულატორი 3D ისტრუქტორი, რომელიც განკუთვნილი არის მოძრაობის წესების შესასწავლად. Havok ასევე გამოიყენება კომპანია Autodesk Media & Entertainment-ის პროგრამულ პაკატებში, როგორებიც არის 3DS Max და Maya. ↑ Business Wire (via Yahoo press). (2012)Havok™ to Showcase Full Technology Suite for Windows 8, Windows RT and Windows Phone 8 at Microsoft’s Build 2012. Yahoo press. ციტირების თარიღი: 2012-11-07. ↑ Engadget. (2011)Havok physics engine comes to Android 2.3, demoed on Xperia Play. Engadget. ციტირების თარიღი: 2011-03-05. ↑ Intel Corp. (2007)Intel To Acquire Havok. Intel Corp. ციტირების თარიღი: 2009-09-09. ↑ Havok to join Microsoft (2015-10-02). ციტირების თარიღი: 2015-10-02. ↑ Intel To Acquire Havok. Intel Corporation (14 სექტემბერი, 2007). ციტირების თარიღი: 2007-09-15. ↑ AG // Игровые новости за 8 января 2008 года, вторник.. დაარქივებულია ორიგინალიდან — 28-01-2013. ციტირების თარიღი: 25-04-2016. ↑ Havok — Home.. დაარქივებულია ორიგინალიდან — 2008-06-26. ციტირების თარიღი: 2016-04-25. ↑ Павел Шубский. Ubisoft задействует Havok для физических спецэффектов. იგრომანია. დაარქივებულია ორიგინალიდან — 2012-03-11. ციტირების თარიღი: 9 ოქტომბერი, 2009. ↑ Microsoft-მა ინტელისგან შეიძინა Havok-ის ძრავა. 3DNews. ციტირების თარიღი: 05.10.2015.
ყინულმჭრელი

ყინულმჭრელი — სპეციალური დანიშნულების გემი ან ნავი, რომელიც ყინულით დაფარულ წყლებზე სანაოსნოდ და სხვა ნავებისთვის და გემებისთვის უსაფრთხო წყლითსავალი გზის გასაკვალადაა შექმნილი. მიუხედავად იმისა, რომ ეს ტერმინი ძირითადა ყინულმჭრელ გემებს გულისხმობს, ასევე შესაძლებელია შედარებით პატარა მცურავი საშუალებებიც იგულისხმებოდეს, მაგალითად ყინულმჭრელი ნავები, რომლებიც ოდესღაც გაერთიანებული სამეფოს არხებზე გამოიყენებოდა. იმისათვის, რომ გემი ყინულმჭრელად ჩაითვალოს, უნდა ჰქონდეს ისეთი სამი თავისებურება, რომელიც ჩვეულებრივ გემებს არ აქვთ: გამაგრებული კორპუსი, ყინულის ჭრის შემძლე ფორმა და ყინულში გავლის სიმძლავრე. ყინულმჭრელი გზას პირდაპირ ყინულის ზონებში გავლით და მათზე მიწოლით ასუფთავებს. წყლის ყინული ძალიან სუსტია და მარტივად იმტვრევა, თუმცა ძალიან სქელი ყინულის შემთხვევაში, ყინულმჭრელს შეუძლია ყინულს ცხვირით დააწვეს და გასატეხად გემის წონა გამოიყენოს. ვინადაიანაც გემს ყინულს ჭრაზე ბევრად მეტად წინ დაგროვებული ნამსხვრევები ანელებს, ყინულმჭრელს ასეთი შემთხვევებისთვის გამიზნული კორპუსი აქვთ, რომელიც ყინულის ნამსხვრევებს მის გვერდით ან ქვემოთ ამისამართებს. დაზიანებების რისკი გემის მამოძრავებელ სისტემაზე (ფრთიანი ხრახნი, ფრთიანი ხრახნების ლილვები, ა.შ.) ბევრად უფრო დიდია, ვიდრე თვითონ მის კორპუსზე, ყინულმჭრელის უნარი, წარმატებით იმოძრაოს ყინულზე, გატეხოს ის და შემდეგ გზიდან ნამტვრევები ჩამოიშოროს, მისი უსაფრთხოებისთვის აუცილებელია. ↑ Riska, K. Design of Ice Breaking Ships (pdf). ციტირების თარიღი: 2012-10-27. ↑ Chapter 5 Ship Design and Construction for Ice Operations.
კრისტიან ფუქსი

კრისტიან ფუქსი (გერმ. Christian Fuchs; დ. 7 აპრილი, 1986, ნოინკირხენი, ავსტრია) — ავსტრიელი ფეხბურთელი, თამაშობდა მარცხენა მცველის პოზიციაზე. ფუქსმა კარიერა დაიწყო „ვინერ-ნოიშტადტში“, საიდანაც 2003 წელს გადავიდა „მატერსბურგში“. ხუთი წლის შემდეგ ფუქსი გერმანულ „ბოხუმში“ ჩაირიცხა, 2011 წელს კი — შალკე 04-ში. 2011 წელს გელზენკირხერნის „შალკე 04“-თან ერთად მოგებული აქვს გერმანიის სუპერთასი. 2015 წლის ზაფხულში გელზენკირხენული გუნდი დატოვა და თავისუფალი აგენტის სტატუსით ინგლისურ „ლესტერ სიტიში“ გადავიდა და პირველივე სეზონში კლუბთან ერთად ინგლისის პრემიერლიგა მოიგო. ფუქსის დებიუტი ავსტრიის ეროვნული ნაკრების რიგებში შედგა 2006 წლის 23 მაისს ხორვატიის ნაკრების წინააღმდეგ ამხანაგურ მატჩში. 2016 წელს ფუქსმა სანაკრებო კარიერა დაასრულა. მონაწილეობა აქვს მიღებული 2008 და 2016 წლების ევროპის საფეხბურთო ჩემპიონატებში. შალკე გერმანიის სუპერთასი: 2011 ლესტერ სიტი პრემიერ ლიგა: 2015–16 ინგლისის ასოციაციის თასი: 2021 შეგიძლიათ იხილოთ მედიაფაილები თემაზე „კრისტიან ფუქსი“ ვიკისაწყობში. კრისტიან ფუქსი — Fussballdaten კრისტიან ფუქსი — Soccerway კრისტიან ფუქსი — Transfermarkt Christian Fuchs – Official Website ↑ Updated squads for 2017/18 Premier League confirmed. Premier League. ↑ კრისტიან ფუქსი — Soccerway ↑ Christian Fuchs: Overview. Premier League.
ორბელიანების სასახლე

ორბელიანების სასახლე შეიძლება აღნიშნავდეს: ათონელის რეზიდენცია - გიორგი ათონელის N 25-ში მდებარე ორბელიანების სასახლე, საქართველოს პრეზიდენტის რეზიდენცია. ჯამბაკურ-ორბელიანების სასახლე - ისტორიულ-არქეოლოგიური ძეგლი, კასპის მხარეთმცოდნეობის მუზეუმის ფილიალი, მდებარეობს სოფელ ლამისყანაში, კასპის მუნიციპალიტეტი, შიდა ქართლის მხარე.
სებუანური ენა

სებუანური ენა — ფილიპინურ ენათა ჯგუფის ერთ-ერთი ბისაიური ენა (დანარჩენი ორია — პანაიანური და სამარული). მოლაპარაკეთა რაოდენობა: 16 მლნ ენის კოდი: ceb სახელწოდება: ceb — Cebuano; en — Visayan; eo — Cebua დამწერლობა: ლათინური სებუანური ენა ლიტერატურული ენაა, მასზე არსებობს მრავალფეროვანი მხატვრული ლიტერატურა და პუბლიცისტიკა, წარმოებს სწავლება, რადიო და ტელემაუწყებლობა. იგი იყენებდა ბისაიურ დამწერლობას, რომელიც XVIII ს-ის შუა წლებიდან შეცვალა ლათინურმა. გავრცელების არეალი: ბისაიური ენების გავრცელების არეალია ფილიპინების არქიპელაგის ცენტრალური კუნძულები — სებუ, ნეგროსი, მასბატე, ლეიტე, მინდანაო და სხვები. … ფრაზები და სიტყვები გამარჯობა — Maqayu გმადლობთ — Salamat; Gracia კი / არა — Oo / Dili გეთაყვა — Palihog ნახვამდის — Sige; Baybay რიცხვები 1 — usá, 2 — duhá, 3 — tulú, 4 — upát, 5 — limá, 6 — unúm, 7 — pitú, 8 — walú, 9 — siyám, 10 — napúluq Cebuano Dictionary Cebuano English Searchable Dictionary დაარქივებული 2017-02-27 საიტზე Wayback Machine. John U. Wolff, A Dictionary of Cebuano Visayan: Volume I
პოზნანის რატუშა

პოზნანის რატუშა — ისტორიული შენობა პოზნანში, დასავლეთ პოლონეთში. მდებარეობს ძველ ქალაქში, ბაზრის მოედანზე (Stary Rynek). ის 1939 წლამდე ადგილობრივ მთავრობას ეკუთვნოდა, ხოლო ახლა იქ მუზეუმია განთავსებული. რატუშის პირველი შენობა XIII საუკუნის ბოლოს, 1253 წელს შუა საუკუნეების ქალაქის დაარსების შემდეგ აშენდა. დღევანდელი სახე შენობამ 1550–1560 წლებში მიიღო, შენობის განახლებას არქიტექტორი ჯოვანი ბატისტა დი კუადრო ხელმძღვანელობდა. არქიტექტურა შესრულებულია მანერიზმის სტილში და აქვს მორთული ლოჯია. ყოველ შუადღეს საათის თავზე იმართება მექანიკური თხების წარმოდგენა, რომელიც ქალაქის ძირითად ღირსშესანიშნაობას წარმოადგენს. ვიკისაწყობში არის გვერდი თემაზე: პოზნანის რატუშა Poznań: The Town Hall
ფუზულინები

ფუზულინები (ლათ. Fusulinida) — ამომწყდარი ფორამინიფერების ჯგუფი. აქვთ დიდი ზომის (6 სმ-მდე), ნაირგვარი ფორმის სპირალურად დახვეული კიროვანი ნიჟარა. ხვეულები ტიხრებით კამერებადაა დაყოფილი. ნიჟარის კედელი ერთ- ან რამდენიმეშრიანია. ბაგე ნაპრალისებურია ან რამდენიმე ხვრელი აქვს. ფუზულინები ქანთმაშენი ორგანიზმებია (ფუზულინიანი კირქვები). ცნობილი არიან კარბონული და პერმული პერიოდის ნალექებიდან. მჭედლიძე გ., ქართული საბჭოთა ენციკლოპედია, ტ. 10, თბ., 1986. — გვ. 418.
ფუთი (ერთეული)

ფუთი (რუს. пуд) — მასის ერთეული. უდრიდა 16.3805 კგ-ს (40 გირვანქას). იხმარებოდა მეტრული სისტემის შემოღებამდე. ქართული საბჭოთა ენციკლოპედია, ტ. 10, თბ., 1986. — გვ. 418.
რიკი და მორტი

„რიკი და მორტი“ (ინგლ. Rick and Morty) — ამერიკული სამეცნიერო ფანტასტიკის ჟანრის სიტკომ ანიმაციური სერიალი მოზრდილთათვის. იგი Adult Swim-სთვის შეიქმნა ჯასტინ როილენდის და დენ ჰერმონის მიერ. სერიალი მოგვითხრობს ლოთი მეცნიერი რიკის და მისი შვილიშვილის, მორტის ფათერაკების შესახებ. პერსონაჟები ხან ოჯახთან ერთად ატარებენ დროს, ხან კი — განზომილებათაშორის მოგზაურობენ. ორივე მთავარ გმირს თვითონ როილენდი ახმოვანებს, თუმცა გახმოვანებაზე ასევე მუშაობენ ისეთი მსახიობები, როგორიცაა კრის პარნელი, სპენსერ გრემერი და სარა ჩოკი. სერიალის შთაგონება იყო ფილმის „უკან მომავალში“ ანიმაციური სახის პაროდია, რომელიც როილენდმა Channel 101-ის ფესტივალისთვის შექმნა. Adult Swim-მა ჰერმონს სატელევიზიო შოუს შექმნის თხოვნით მიმართა, რის შემდეგაც მან და როილენდმა ამ პაროდიის ორ მთავარ პერსონაჟზე დაფუძნებით სერიალი შექმნა. „რიკი და მორტის“ პრემიერა 2013 წლის 2 დეკემბერს გაიმართა და კრიტიკოსების მოწონება დაიმსახურა. 2014 წლის იანვარში Adult Swim-მა შეუკვეთა სერიალის მეორე სეზონი, რომელიც 2015 წლის 26 ივლისს დაიწყო და იმავე წლის 4 ოქტომბერს დასრულდა. 2015 წლის აგვისტოში არხმა სერიალი კიდევ ერთი სეზონით განაახლა. და 2016 წლის მიწურულს დაიწყო. შეგიძლიათ იხილოთ მედიაფაილები თემაზე „რიკი და მორტი“ ვიკისაწყობში. ოფიციალური საიტი „რიკი და მორტი“ — კინოფილმების ინტერნეტ-მონაცემთა ბაზა (ინგლისური) ↑ 1.0 1.1 Hudson, Laura. You Need to Be Watching Rick and Morty. Seriously. ↑ Metacritic staff. (November 22, 2013) 'Rick and Morty' Reviews. Metacritic. CBS Interactive. ციტირების თარიღი: December 26, 2013. ↑ Petski, Denise. (August 12, 2015) 'Rick And Morty' Renewed For Season 3 By Adult Swim. Deadline.com. ციტირების თარიღი: January 7, 2016. ↑ Whalen, Andrew (March 2, 2016). „‘Rick And Morty’ Season 3 Release Date Earlier Than Expected, Plus Bonus Episodes!“. iDigitalTimes. დაარქივებულია ორიგინალიდან — 4 მარტი 2016. ციტირების თარიღი: 5 March 2016.
გდანსკის მთავარი რატუშა

გდანსკის მთავარი რატუშა — ისტორიული რატუშა გდანსკის ძველ ქალაქში. ეს გოტიკურ-რენესანსული სტილი შენობა ქალაქის ყველაზე გამოჩენილ ადგილას, გრძელი ქუჩის და გრძელი ბაზრის გზაჯვარედინზე მდებარეობს. გდანსკის მთავარ რატუშაში განთავსებულია ქალაქ გდანსკის ისტორიის მუზეუმი. ↑ Main Town Hall In Gdańsk. დაარქივებულია ორიგინალიდან — 6 მარტი 2016. ციტირების თარიღი: 10 March 2016. ↑ Piasecki, Tadeusz Glinka, Marek (2004) Perły architektury. Poznań: Wydawn. Podsiedlik-Raniowski i Spółka. ISBN 8373414029.
მარტყოფის ბორკილიჯვრის ეკლესია

ბორკილიჯვრის წმინდა გიორგის სახელობის ეკლესია — ეკლესია გარდაბნის მუნიციპალიტეტის სოფელ მარტყოფში. მდებარეობს ბორკილიჯვრის სასაფლაოზე. აშენების ზუსტი თარიღი ცნობილი არ არის. სავარაუდოდ VII საუკუნის ძეგლია. XIX საუკუნეში და XXI საუკუნის დასაწყისში ჩაუტარდა რესტავრაცია. ეკლესია დარბაზული ტიპისაა, კამარა-კონჯი, თაღები, კარ-სარკმლისა და ნიშების ზღუდარები შესრულებულია აგურის წყობით. კარები თაღოვანია, რომელიც ასევე აგურითაა გამოყვანილი. კარების მარჯვნივ, მარცხნივ და ზევით აგურით გამოყვანილი ჯვრებია. ნაგებობა ნათდება სარკმლებით. წინა ფასადის სარკმელი თაღოვანია, აგურით გამოკვეთილი, სარკმლები აქვს დატანებული სხვა კედლებშიც. სამრეკლო ოთხი სვეტისაგან შედგება, რომელიც ლითონის ჯვარი აგვირგვინებს. ↑ 1.0 1.1 ინეზა ხახიაშვილი, „გარდაბნის რაიონის ციხე-ტაძრები“, თბ., 2008 წ., გვ. 17-18. ვიკისაწყობში არის გვერდი თემაზე: მარტყოფის ბორკილიჯვრის ეკლესია
ღვთის სხეულის ბაზილიკა

ღვთის სხეულის ბაზილიკა (პოლ. Bazylika Bożego Ciała) — მდებარეობს კრაკოვში, კაზიმეჟის უბანში, პოლონეთი. გოტიკური არქიტექტურის მქონე ეკლესია. მშენებლობა დაიწყო 1335 წელს, მეფე კაზიმირ III-ს მიერ. ბაზილიკის მშენებლობა 1340 წლიდან XV საუკუნის შუა რიცხვებამდე მიმდინარეობდა. ის გამიზნული იყო სამონასტრო-ეკლესიად. მონასტერს ასევე გადაეცა მიწის დიდი ნაკვეთი და სასაფლაო. 1440 წელს მონასტერი იაგაილომ ლატერანელ კანონიკებს გადასცა. Kraków Tourism information about Krakow დაარქივებული 2010-01-06 საიტზე Wayback Machine. Map: Kraków Heritage Under Threat ↑ Kraków Travel: Kościół Bożego Ciała დაარქივებული 2011-11-13 საიტზე Wayback Machine. with map, and photographs. Krakowskie Biuro Festiwalowe. Retrieved October 26, 2011. (პოლონური)
აზალი ასუმანი

აზალი ასუმანი (არაბ. غزالي عثماني; დ. 1 იანვარი, 1959) — პოლკოვნიკი, კომორის პრეზიდენტი 1999–2002 და 2002–2006 წლებში. პრეზიდენტი 2016 წლის 26 მაისიდან. აზალი ასუმანი დაიბადა 1959 წლის 1 იანვარს, ქალაქ მიცუჯეში, კომორის კუნძულების კავშირი. კოლეჯის დამთავრების შემდეგ, მან სამხედრო კარიერა აირჩია. იგი ორი ათწლეულის განმავლობაში აგრძელებდა სამხედრო კარიერას. 1977–1980 წლებში, ასუმანი სამხედრო წვრთნებს მაროკოს სამეფო სამხედრო აკადემიაში იტარებდა, სადაც პარაშუტისტის კვალიფიკაცია მიიღო. 1989–1990 წლებში, მაიორის თანამდებობაზე მყოფი აზალი ასუმანი, კომორის თავდაცვითი ძალების (FCD) უფროსი ოფიცერი გახდა. 1996 წელს, მან სამხედრო წვრთნების მიღება საფრანგეთის სამხედრო აკადემიაში განაგრძო, სადაც იგი დააწინაურეს და პოლკოვნიკად და განვითარების ეროვნული არმიის (NAD) შტაბის უფროსად დანიშნეს. ასუმანი კომორის პრეზიდენტი 1999 წლის 30 აპრილს, პრეზიდენტის მოვალეობის შემსრულებლის — ჰამადა მადის ხელისუფლების დამხობისთვის მოწყობილი სახელმწიფო გადატრიალების შემდეგ გახდა. 2002 წელს, მან მრავალპარტიულ არჩევნებში გაიმარჯვა, მანამდე კი იგი კონსტიტუციური მოთხოვნით თანამდებობიდან გადადგა, რათა არჩევნებში საკუთარი კანდიდატურა წამოეყენებინა. 2002 წლის 26 მაისს, იგი კომორის პრეზიდენტად აირჩიეს, 2006 წლის 26 მაისს კი — თანამდებობიდან გადადგა. 2016 წლის 21 თებერვალს, კომირის საპრეზიდენტო არჩევნები გაიმართა, სადაც, ასუმანმა ხმათა 14.96% მიიღო და მე-3 ადგილი დაიკავა, მაგრამ 10 აპრილს, გაიმართა არჩევნების მეორე ტური, სადაც აზალი ასუმანმა ხმათა 41% მოიპოვა და კომორის პრეზიდენტი გახდა. თანამდებობა დაიკავა 2016 წლის 26 მაისს. ↑ Présidentielle aux comores: les qualifiés au second tour connus ↑ Comores : L'ex putschiste Azali Assoumani élu président
ბოხნიის მარილის შახტა

ბოხნიის მარილის მაღარო (პოლ. kopalnia soli w Bochni) — მსოფლიოს ერთ-ერთი უძველესი და პოლონეთში ყველაზე ძველი მარილის საბადო. მდებარეობს ბოხნიაში. მაღარო გაიხსნა XII-XIII საუკუნეებში, როდესაც ბოხნიაში პირველად აღმოაჩინეს მარილი. მაღარო იყო სამეფო კომპანია Żupy krakowskie-ს (კრაკოვის მარილის სამუშაოები) ნაწილი. მაღარო პირველი მსოფლიო ომის შემდეგ რაღაც პერიოდიდ დაიხურა. 1981 წელს მაღარო კულტურული მემკვიდრეობის ძეგლად გამოცხადდა. პოლონეთის ეროვნული მემკვიდრეობის საბჭოს 2000 წლის 6 ოქტომბრის გადაწყვეტილებით მას ოფიციალურად მიენიჭა ეროვნული ისტორიულ მემკვიდრეობის მონუმენტის სტატუსი (Pomnik historii). შახტის ერთიანი სიგრძე 4,5 კილომეტრია, სიღრმე — 330–468 მეტრი ზედაპირიდან და 16 დონისგან შედგება. 2013 წელს მსოფლიო მემკვიდრეობის სიას როგორც ველიჩკის მარილის შახტის გაფართოება დაემატა. ველიჩკის მარილის შახტა The Salt Mine in Bochnia ↑ Wieliczka and Bochnia Royal Salt Mines (extension to the Wieliczka Salt Mine). UNESCO World Heritage Centre, 03/07/2013.
ფუკუსისნაირი წყალმცენარეები

ფუკუსისნაირი წყალმცენარეები (ლათ. Fucales) — წაბლა წყალმცენარეების რიგი. მათი თალუსი ძლიერ დატოტვილი, ბუჩქისებრია; ცილინდრული ან ბრტყელი ტოტები აქვს. სიგრძე 0,1—2 მ, ზოგჯერ 10 მ-ს აღწევს. დამახასიათებელია კენწრული ზრდა. სქესობრივი გამრავლების ორგანოები ვითარდება სპეციალური ჩარღმავებებში — სკაფიდიუმებში. განაყოფიერებისა და განვითარების პროცესი მეტწილად დედა სხეულის გარეშე მიმდინარეობს. ფუკუსისნაირი წყალმცენარეები ცხოვრობენ უმთავრესად ზღვების სანაპირო ზოლში. შავ ზღვაში ლათ. Cysroseira-სა და ლათ. Sargassum-ის წარმომადგენლები. ყანჩაველი ქ., ქართული საბჭოთა ენციკლოპედია, ტ. 10, თბ., 1986. — გვ. 419.